Breithiúnas na Cúirte Breithiúnais (an Seachtú Dlísheomra) an 10 Iúil 2025 – an Coimisiún Eorpach v Poblacht na Polainne
(Cás = "n" "Case"  IF
= "o" "Joined Cases" C-212/23) 1
(Mainneachtain Bhallstáit ina chuid oibleagáidí a chomhlíonadh – Airteagal 258 CFAE – Treoir (AE) 2019/789 – Cóipcheart agus cearta gaolmhara – Rialacha maidir le feidhmiú cóipchirt agus ceart gaolmhar is infheidhme maidir le cineálacha áirithe tarchuir ar líne de chuid eagraíochtaí craoltóireachta agus maidir le hatarchur clár teilifíse agus raidió – Trasuí páirteach – Airteagal 260(3) CFAE – Pionóis airgeadais – Iarratas go n-ordófar íocaíocht chnapshuime – Dáta ar tháinig deireadh leis an sárú)
Teanga an cháis: an Pholainnis.
Páirtithe
Iarratasóir: an Coimisiún Eorpach (ionadaithe: U. Małecka agus J. Samnadda, Gníomhairí)
Cosantóir: Poblacht na Polainne (ionadaí: B. Majczyna, Gníomhaire)
An chuid oibríochtúil
A dhearbhú, trí mhainneachtain, ar dhul in éag na tréimhse a leagtar síos sa tuairim réasúnaithe ón gCoimisiún Eorpach an 19 Bealtaine 2022, na dlíthe, na rialacháin agus na forálacha riaracháin is gá a ghlacadh chun Treoir (AE) 2019/789 ó Pharlaimint na hEorpa agus ón gComhairle an 17 Aibreán 2019 lena leagtar síos rialacha maidir le feidhmiú cóipchirt agus ceart gaolmhar is infheidhme maidir le cineálacha áirithe tarchuir ar líne de chuid eagraíochtaí craoltóireachta agus maidir le hatarchur clár teilifíse agus raidió agus lena leasaítear Treoir 93/83/CEE ón gComhairle a chomhlíonadh, agus, dá bhrí sin, trí mhainneachtain na forálacha sin a chur in iúl don Choimisiún, nár chomhlíon Poblacht na Polainne a hoibleagáidí faoi Airteagal 12 den Treoir sin.
Ordaítear do Phoblacht na Polainne cnapshuim EUR 8 300 000 a íoc leis an gCoimisiún Eorpach.
Ordaítear do Phoblacht na Polainne a costais féin agus na costais arna dtabhú ag an gCoimisiún Eorpach a íoc.
____________
1 IO C 205, 12.6.2023.